26. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ Αριθ. ΔΤ.15152/2289 της 20/21 Μαρτ.  1970 (ΦΕΚ Β΄ 194) Περί ενοποιήσεως της Διευθύνσεως Εθνικών Λογαριασμών του Υπουργείου Συντονισμού μετά της Εθνικής Στατιστικής Υπηρεσίας της Ελλάδος. (Διόρθ. Ημαρ. ΦΕΚ Β΄ 441 της 27 Ιουν. 1970). Έχοντες υπ’ όψιν τας διατάξεις: α)Του άρθρ. 1 Ν.Δ. 432/70, «περί αναδιοργανώσεως του Υπουργείου Συντονισμού». β)Του Ν.Δ. 3627/1956, «περί οργανώσεως της Εθνικής Στατιστικής Υπηρεσίας της Ελλάδος». γ)Του Β.Δ. 633/60 «περί Οργανισμού Υπουργείου Συντονισμού», και δ)Του Β.Δ. 871/60 «περί Οργανισμού της Εθνικής Στατιστικής Υπηρεσίας της Ελλάδος», αποφασίζομεν: Ι.Την υπό του άρθρ. 7 Β.Δ. 633/70 «περί οργανισμού του Υπουργείου Συντονισμού» προβλεπομένην Δ/νσιν Εθνικών Λογαριασμών, αποσπώμεν εκ της Ι Γενικής Δ/νσεως του Υπουργείου και ενοποιούμεν, από της δημοσιεύσεως της παρούσης, μετά της υπό του Ν.Δ. 3627/56 προβλεπομένης Εθνικής Στατιστικής Υπηρεσίας της Ελλάδος εις ενιαίαν οργανικήν μονάδα, υπό τον τίτλον της τελευταίας ταύτης, διεπομένην υπό των διατάξεων του Ν.Δ. 3627/56 και της παρούσης. ΙΙ.«Πάσαι αι οργανικαί θέσεις της ενοποιουμένης ως άνω Εθν. Στατιστ. Υπηρεσίας της Ελλάδος μεταφέρονται εις την δημιουργουμένην ενιαίαν οργανικήν μονάδα (Ε.Σ.Υ .Ε.), η Κεντρική Υπηρεσία της οποίας συγκροτείται εκ τε των προβλεπομένων υπό του Β.Δ. 871/60 Διευθύνσεων και της τοιαύτης Εθνικών Λογαριασμών, (μεταφερομένης εις την ενιαίαν ταύτην οργανικήν μονάδα μιας θέσεως επί βαθμώ 3ω-2ω, Κλάδου Α1 Ειδικών Οικονομολόγων, επί αντιστοίχω μειώσει των δια το Υπουργείον Συντονισμού προβλεπομένων υπό του Β.Δ. 633/60 και Νόμ.  Σελ. 730,06(α) Τεύχος 396-Σελ. 96 4256/1962, οργανικών θέσεων μονίμων υπαλλήλων του Κλάδου τούτου) Αι μεταφερόμεναι εις την ενιαίαν οργανικήν μονάδα θέσεις επί βαθμώ 1ω (Γενικού Δ/ντού και Αναπληρωτού Γεν. Δ/ντού) πληρούνται εκ των εχόντων τ' απαραίτητα τυπικά και ουσιαστικά προσόντα υπαλλήλων των Κλάδων Στατιστικών και Ειδικών Οικονομολόγων». Η παρ. ΙΙ μετά της παρ. IV αντικατεστάθη ως άνω δια της υπ' αριθ. ΔΤ.34702/3285 της 3/14 Ιουλ. 1970 (ΦΕΚ Β΄ 484) ομοίας. Η μεταφερθείσα κατά τα ανωτέρω μία θέσις του κλάδου Ειδικών Οικονομολόγων επί βαθμώ 3ω-2ω κατηργήθη δια της παρ. 2 του άρθρ. 9 Ν.Δ. 100/1973 (κατωτ. αριθ. 41). ΙΙΙ.Υπό της ΕΣΥΕ ασκούνται εφεξής άπασαι αι αρμοδιότητες των ενοποιουμένων Υπηρεσιών. IV.(Συνεχωνεύθη εις την ανωτέρω παράγρ. ΙΙ δια της υπ’ αριθ. ΔΤ. 34702/1970 αποφάσεως). V.«Δι’ ετέρας αποφάσεως θέλουσι καθορισθή τα της μεταφοράς των αναγκαίων πιστώσεων δια την λειτουργίαν της αποσπωμένης Διευθύνσεως, ως και πάσα αναγκαία λεπτομέρεια δια την άσκησιν των αρμοδιοτήτων αυτής». Η παρ. V αντικατεστάθη ως άνω δια της υπ’ αριθ. ΔΤ. 34702/5285/1970 (κατωτ. αριθ. 30). 13.Ν.α.26 Στατιστική Υπηρεσία 